laion/Wikipedia-Exotic huggingface dataset:
הכלבתולים

הכלבתולים (באנגלית: The Houndcats) היא סדרת טלוויזיה מונפשת אמריקאית בת 13 פרקים, מסוגת הרפתקאות וקומדיה, אשר שודרה בשנת 1972 ברשת NBC. הסדרה הופקה על ידי חברת DePatie–Freleng Enterprises. בישראל הסדרה שודרה בדיבוב עברי באמצע שנות ה-80 בערוץ 2 הניסיוני ובתחילת שנות ה-90 בערוץ הילדים. הסדרה מבוססת על סדרת הטלוויזיה "משימה בלתי אפשרית". הסדרה מספרת על חבורה של שלושה כלבים ושני חתולים, אשר יוצאים למשימות ריגול באמריקה של שנת 1914. בכל פרק מקבלים הכלבתולים מסר מהמנכ"ל הבלתי נראה שלהם, והמסר מתנגן בפטיפון, בפסנתר או בכל כלי נגינה אחר (פארודיה על מכשיר ההקלטה ממשימה בלתי אפשרית) אולם כאשר המילים "ישמיד את עצמו תוך 5 שניות" מפתיע את הכלבתולים וגורם להם לברוח לפני הפיצוץ. ברק (Stutz, "סטוץ") - מנהיג חבורת הכלבתולים. גיבור (Mussel Mutt, "מאסל מאט") - החזק בחבורה, כלב ענקי ותמיד רעב, העיניים שלו נסתרות מתחת לכובע. למה (Dingdog, "דינג דוג") - ידו הימיני של ברק, הוא לבוש בבגדי חייל. זרח (Putty Puss, "פוטי פוס") - חתול קטן, ידוע בתור אשף התחפושות. קונץ (Rhubarb, "רוברב") - כלב מדען, לובש מעיל גדול וחובש כובע סומבררו אשר מראה רק את אפו. במעיל שלו יש כל מיני המצאות. "הכלבתולים", במסד הנתונים הקולנועיים IMDb (באנגלית) "הכלבתולים", במסד הנתונים הקולנועיים KinoPoisk (ברוסית) הכלבתולים, במיזם "אישים" לתיעוד היצירה הישראלית
יאנוש ימניץ

יאנוש ימניץ (בהונגרית: Jemnitz János; בודפשט, 27 בנובמבר 1930 – בודפשט, 20 ביולי 2014) היה היסטוריון יהודי-הונגרי, חוקר בכיר במכון להיסטוריה של האקדמיה ההונגרית למדעים, דוקטור להיסטוריה. תחום המחקר העיקרי שלו היה ההיסטוריה של תנועת הפועלים הבינלאומית, כולל ההיסטוריה של הסוציאל-דמוקרטיה. אביו, שאנדור ימניץ (1890–1963), היה מלחין, מנצח, אסתטיקן ואחד ממבקרי המוזיקה ההונגריים החשובים ביותר, תלמידו של ארנולד שנברג, תאודור אדורנו, בלה בארטוק, אלדאר טוט, לאיוש קאשאק, שהתגורר בגרמניה במשך כמה שנים בין השנים 1908–1919 ונותר גם נציגו האופייני של המודרניזם של רפובליקת ויימר, מבקר מוזיקה של היומון החשוב נפסבה בשנים 1924–1950. אמו הייתה יוליאנה וייס. בין השנים 1949–1953 יאנוש ימניץ היה סטודנט להיסטוריה בפקולטה למדעי הרוח של אוניברסיטת אטווש לוראנד. הוא החל את עבודתו המדעית במכון להיסטוריה של מפלגת העובדים ההונגרית, אך אחרי כישלון המרד ההונגרי בשנת 1956 הודח מסיבות פוליטיות. מסוף שנות החמישים עבד במכון להיסטוריה של האקדמיה ההונגרית למדעים, שם קיבל בשנת 1964 את התואר המדעי של דוקטור. בשנת 1974, הגן על עבודת הדוקטורט שלו בנושא היבטי תנועת הפועלים בתקופת מלחמת העולם הראשונה. הוא כתב ביוגרפיות של כמה מנהיגי פועלים, ביניהם קייר הארדי מבריטניה, ז'אן ז'ורס מצרפת ולאון בלום. הוא פרסם את פרוטוקול האינטרנציונל השני בהונגרית, שהווה מקור חשוב להיסטוריוגרפיה של התקופה. הוא ייצג את מקצוע של ההיסטוריונים ההונגרים במספר רב של כנסים בינלאומיים, הוא נכח מהתחלה והיה משתתף קבוע באירוע השנתי של הוועידה הבינלאומית להיסטוריונים של תנועת עובדים (ITH) בלינץ. יאנוש ימניץ היה היוזם והעורך הראשי משנת 1974 של שנתון ההיסטוריה של תנועת העבודה הבינלאומית, אשר כובד על ידי סופרים כגון אריק הובסבאום, טוני בן, אישטוואן מסארוש, פרנץ פייטה, מדלן רבריה, ראלף מיליבנד, גרד קאלסן, ניקולאי בוכארין, נכדו של ניקולאי איבנוביץ' בוכארין (היסטוריון של האקדמיה הרוסית למדעים), רוברט יבזרוב, אלדו אגוסטי או נריהיקו איטו, נשיא האגודה הבינלאומית לזכר רוזה לוקסמבורג. הוא פרש לגמלאות כיועץ מדעי, אך המשיך את עבודת המחקר והעריכה שלו. הוא איבד את ראייתו ובסופו של דבר התעוור לחלוטין, אך גם בתקופה זו פרסם מספר ספרים חשובים העשירים במידע חדש. הביבליוגרפיה של יצירותיו מורכבת מאלפי פריטים. נותרה כמורשת גדולה במיוחד של ספרים וכתבי יד. השביתה הכללית האנגלית של 1926 (1961) סכנת המלחמה והאינטרנציונל השני (1966) טום מאן, ז'אן ז'ורס (1970) תנועת העובדים הבינלאומית במלחמת העולם הראשונה (1975) אהב את האמת. חייו של מיהאי קארויאי (עם ג'רג' ליטוואן, 1979) תפנית בהיסטוריה של מלחמת העולם השנייה ותנועת העבודה הבינלאומית (1983) לידת ה-1 במאי (1986) Karl Kautsky und die Sozialdemokratie Südosteuropas 1893–1938 (מחבר משותף, 1986) מינכן 1938 (מחבר משותף, 1988) הפרוטוקולים של האינטרנציונל השהי (1989) ליאון בלום (1993) ג'יימס קיר הארדי (2007)  TGM 2014: Tamás Gáspár Miklós: Jemnitz János meghalt (בהונגרית). Élet és Irodalom, 2014. augusztus 1. (יאנוש ימניץ נפטר) PTI 2014: Elhunyt Jemnitz János (בהונגרית). Politikatörténeti Intézet, 2014. július 20.(יאנוש ימניץ הלך לעולמו) Harsányi–Székely 2014: Harsányi Iván–Székely Gábor: Búcsú Jemnitz Jánostól. in.: Évkönyv 2015. A nemzetközi  ITH 2014: János Jemnitz (1930–2014) (באנגלית). International Conference of Labour and Social History (ITH). [2018. Janos Jemnitz (בדנית). Leksikon for det 21. århundrede.
חריץ סטרומבוסי

חריץ סטרומבוסי הוא מאפיין אנטומי הנראה כשקע או חריץ בשולי פתח הקונכייה של מינים בוגרים ממשפחת הסטרומבוסיים. לחלזונות ימיים ממשפחת סטרומבוסיים יש חריץ בקצה פתח הקונכייה לא רחוק מהתעלה הסיפונלית. שקע זה נקרא חריץ סטרומבוסי. תפקידו לאפשר לבעלי החיים להאריך את אחד ממשושיו ולהציץ החוצה החוצה דרך החריץ מבלי לחשוף את כל הפתח הקונכייה ולסכן את גופו. לכל מין צורת חריץ אופיינית, לעיתים החריץ עמוק ולעיתים נראה כמו שקע רחב. החריץ ניכר בעיקר בקונכיות בוגרות ולעיתים חסר לחלוטין אצל צעירים. Kenneth R. Wye, The Encyclopedia of Shells, London, 2004, p. 70.
דקל הסאגו

דקל הסאגו (שם מדעי: Metroxylon sagu) הוא מין של צמח ממשפחת הדקליים הנפוץ ביערות הגשם באי גינאה החדשה, איי מאלוקו, הפיליפינים והועבר בידי האדם לתאילנד, האיים האינדונזיים ג'אווה, סומטרה ובורנאו ואיי שלמה. דקל זה פורח רק פעם בודדת בחיו. גובהו של דקל הסאגו הוא שבעה עד עשרים וחמישה מטרים. כל גבעול בעל עשרים עלים שבכול אחד מהם כ-150 עד 180 עלעלים באורך 1.75 מטרים. גובה התפרחת 3 עד 7.5 מטרים. לדקל יש חשיבות רבה בהפקת סאגו, עמילן שמקורו בגזע הדקל, על ידי שטיפת הגרעינים במים. עמילן זה משמש לבישול פודינג, אטריות ולחם. מחקרים אחרונים מצביעים על כך שדקל הסאגו היה מקור מזון לאנשים שחיו בחופי סין בתקופה שקדמה לגידול האורז. מדיה וקבצים בנושא דקל הסאגו בוויקישיתוף דקל הסאגו, באתר ITIS (באנגלית) דקל הסאגו, באתר NCBI (באנגלית) דקל הסאגו, באתר האנציקלופדיה של החיים (באנגלית) דקל הסאגו, באתר Tropicos (באנגלית) דקל הסאגו, באתר GBIF (באנגלית) דקל הסאגו, באתר The Plant List (באנגלית) דקל הסאגו, באתר IPNI (באנגלית) דקל הסאגו באתר הרשימה האדומה של IUCN ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אגוסטין אלברס (חלוץ)

אגוסטין אלברס מרטינז (בספרדית: Agustín Álvarez Martínez; נולד ב-19 במאי 2001) הוא כדורגלן אורוגוואי המשחק בעמדת החלוץ באלצ'ה בהשאלה מססואולו ובנבחרת אורוגוואי. אלברס גדל באקדמיית הנוער של פניארול, ובמדי קבוצת הנוער כבש 113 שערים ב-170 משחקים. הוא ערך את הופעת הבכורה שלו במדי הקבוצה הבוגרת ב-13 בספטמבר 2020, וב-19 בספטמבר כבש את שער הבכורה שלו. בעונת 2021 בגביע סודאמריקנה קבוצתו הגיעה לחצי הגמר והוא סיים כמלך השערים של הטורניר, עם 10 שערים ב-14 משחקים. הוא סיים גם כמלך השערים של הקבוצה בליגה, והקבוצה זכתה באליפות. ב-17 ביוני 2022 חתם בססואולו על חוזה לחמש עונות. ב-18 בינואר 2024 הושאל לסמפדוריה מהסרייה ב' על לסיום העונה. ב-18 באוגוסט הושאל אל אלצ'ה. אלברס שיחק בנבחרות הצעירות של אורוגוואי, וב-29 באוגוסט 2021 זומן לראשונה לסגל הנבחרת הבוגרת לקראת משחקי מוקדמות מונדיאל 2022. הוא ערך את הופעת הבכורה שלו במדי הנבחרת הלאומית ב-5 בספטמבר 2021, בניצחון 4–2 על בוליביה, במשחק שבו כבש את אחד משערי נבחרתו. פניארול אליפות אורוגוואי: 2021 הסופר קאפ האורוגוואי: 2021 אגוסטין אלברס, ברשת החברתית אקס (טוויטר) אגוסטין אלברס, ברשת החברתית אינסטגרם אגוסטין אלברס, באתר Transfermarkt אגוסטין אלברס, באתר Soccerway אגוסטין אלברס, באתר WorldFootball.net אגוסטין אלברס, באתר National Football Teams אגוסטין אלברס, באתר FootballDatabase.eu "Peñarol vs. Torque - 13 September 2020". נבדק ב-16 בספטמבר 2020. {{cite web}}: (עזרה) "Debutantes de la 12a fecha del Torneo Apertura 2020". 17 בספטמבר 2020. נבדק ב-23 בספטמבר 2020. {{cite web}}: (עזרה) "Plaza Colonia vs. Peñarol - 19 September 2020". נבדק ב-23 בספטמבר 2020. {{cite web}}: (עזרה) Italia: Agustín Álvarez Martínez fue presentado en Sassuolo y firmó contrato hasta 2027, futbol.com.uy - Montevideo Portal (בספרדית) "Uruguay retomará las prácticas en el complejo Celeste con 32 jugadores". 3 ביולי 2021. נבדק ב-30 באוגוסט 2021. {{cite web}}: (עזרה) "Agustín Álvarez Martínez convocado a la selección uruguaya". 29 באוגוסט 2021. נבדק ב-30 באוגוסט 2021. {{cite web}}: (עזרה) "El debut del Canario Agustín Álvarez Martínez". 5 בספטמבר 2021. נבדק ב-6 בספטמבר 2021. {{cite web}}: (עזרה)
אגוסטין אלברס

האם התכוונתם ל... אגוסטין אלברס מרטינז – חלוץ כדורגל אורוגוואי אגוסטין אלברס ואלאס – קשר כדורגל אורוגוואי
מיכאל גולדמן

מיכאל (מייק) גולדמן (10 בספטמבר 1952 – 7 באוקטובר 1973) היה קצין שריון בצה"ל ששימש מפקד מחלקת טנקים בגדוד 198 של חטיבה 460, ועוטר בעיטור העוז על נסיונותיו הנשנים לחלץ פצועים תחת אש ממעוז "מפרקת", על אף שהמעוז כותר. גולדמן נולד ב-10 בספטמבר 1952 בפורט אליזבת, דרום אפריקה, לנעמי ולחיים. משפחתו עלתה לארץ בשנת 1953, והתיישבה בעיר טבריה שם למד בבית הספר היסודי-ממלכתי ד'. בתיכון למד גולדמן במחזור ט"ז של פנימייה הצבאית לפיקוד שליד בית הספר הריאלי העברי בחיפה. בנובמבר 1970 התגייס גולדמן. תחילה שירת בחיל המודיעין בשל האסתמה ממנה סבל, ולאחר מכן עבר הסבה ועבר לחיל השריון, שם עבר קורס מקצועות וקורס צניחה, ונשלח לקורס קצינים אותו סיים בהצטיינות. לאחר שסיים את קורס קציני שריון הוצב בחטיבה 460. במלחמת יום הכיפורים לחם גולדמן בחזית המצרית. ב-7 באוקטובר לחמה מחלקתו באזור מעוז "מפרקת" על גדות תעלת סואץ. במהלך הלחימה ביצע גולדמן שתי גיחות אל תוך המעוז, שכבר היה מכותר, בהן פינה פצועים תחת אש. בעת שניסה להיכנס אל המעוז בשלישית נפגע גולדמן ונהרג. לאחר שנפל הועלה בדרגה לדרגת סגן, והוענק לו עיטור העוז. תיאור המעשה: ביום י' בתשרי התשל"ד (6 באוקטובר 1973) שימש סגן מיכאל גולדמן ז"ל מ"מ בגדוד טנקים. בליל י"א בתשרי התשל"ד (7 באוקטובר 1973) לחם סגן מיכאל גולדמן ז"ל באזור מָעוז "מפרקת", על קו המים, בניסיון לבלום צליחת המצרים למעוז. סגן מיכאל גולדמן ז"ל נכנס פעמיים למעוז על מנת ליצור קשר עם אנשי המעוז כדי לפנות את הפצועים, אף על פי שהמעוז כולו היה כבר מכותר בכוחות אויב שנכנסו גם לחפרות הקשר. בניסיונו השלישי להיכנס למעוז - נפגע ונהרג. במעשיו אלה גילה אומץ לב, אחוות לוחמים ודבקות במשימה. — מרדכי גור, רב־אלוף, ראש המטה הכללי קורות החיים של מיכאל (מייק) גולדמן, באתר "יזכור" של משרד הביטחון מיכאל גולדמן, באתר הגבורה תיק הנופל של מיכאל גולדמן, באתר "בהשקט ובבטחה" אריק בנדר, ‏זיכרון גורלי: סיפורם של קציני השריון הצעירים שנפלו בתעלה, באתר מעריב אונליין, 28 באפריל 2020 מיכאל (מייק) גולדמן, באתר "בהשקט ובבטחה" ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיכאל גולדמן".
אגוסטין אלברס (קשר)

אגוסטין אלברס ואלאס (בספרדית: Agustín Álvarez Wallace; נולד ב-20 באפריל 2001) הוא כדורגלן אורוגוואי המשחק בעמדת הקשר במונטווידאו סיטי טורק. אלברס גדל באקדמיית הנוער של פניארול. הוא ערך את הופעת הבכורה שלו במדי הקבוצה הבוגרת ב-27 ביולי 2019, בניצחון 2–0 על דאנוביו. ב-23 בפברואר 2023 חתם על חוזה לחמש עונות במונטווידאו סיטי טורק. אלברס משחק בנבחרות הצעירות של אורוגוואי. אגוסטין אלברס, באתר Transfermarkt אגוסטין אלברס, באתר Soccerway אגוסטין אלברס, באתר WorldFootball.net "Debutantes de la 3a fecha del Torneo Intermedio 2019". 2 באוגוסט 2019. נבדק ב-28 בפברואר 2021. {{cite web}}: (עזרה) "Peñarol vs. Danubio - 27 July 2019". נבדק ב-28 בפברואר 2021. {{cite web}}: (עזרה) La emotiva carta que escribió Agustín Álvarez Wallace, quien no seguirá en Peñarol, ESPNdeportes.com, ‏2023-02-03 (בספרדית) "29 futbolistas convocados para el primer entrenamiento del año". 25 בפברואר 2021. נבדק ב-28 בפברואר 2021. {{cite web}}: (עזרה) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
בית כחלאני

בית כֻּחְלַאנִי היה בית כנסת ברובע היהודי בצנעא שבתימן. לא ידוע מתי נבנה בית הכנסת. האזכור הראשון של בית הכנסת הוא במסוודה בשנת ה'תקמ"ז (1787), בה נכתב שטר צוואה של סעיד בן משה כחלאני לבניו, בו הוא מוריש להם את הזכויות בבית הכנסת. נוסח התפילה בבית הכנסת היה הנוסח השאמי. בט"ז בניסן ה'תרצ"ג (12 באפריל 1933) נסגר בית הכנסת, עקב חילוקי דעות בנוסח התפילה בין הפלג הדרדעי לפלג העיקשי. לאחר כשנתיים נפתח בית הכנסת מחדש וחולק לשני חלקים, כשליש לדרדעים ושני שלישים לעיקשים. בית הכנסת המשיך לתפקד עד עליית יהודי תימן לארץ ישראל בשנת ה'תש"ט (1949) במבצע על כנפי נשרים. למרות המחלוקת שהייתה בקהילת צנעא על אמיתות הקבלה וספר הזוהר, פסיקה על פי הרמב"ם, ונוסח התפילה, בתי הכנסת נשארו מאוחדים כל זמן שהרבנים יחיא קאפח, ויחיא יצחק הלוי היו בחיים. לאחר פטירתם החל הפילוג בבתי הכנסת. בית הכנסת הראשון שאירע בו פיצול היה בית כחלאני. ראש בית הכנסת בתקופת הפיצול (שנות ה-30 של המאה ה-20) היה יוסף צאלח (אלג'יילי), נכדו של הראב"ד מארי סלימאן צאלח. יוסף עמד בראש קבוצת המתפללים שתמכו בשינוי נוסח התפילה לבלדי, ושאר המתפללים תמכו בהשארת מנהג בית הכנסת ולהמשיך להתפלל בנוסח שאמי. בט"ז בניסן ה'תרצ"ג (12 באפריל 1933) כנראה הייתה התרחשות, ויוסף נאלץ לקרוא למפקד הערבי של קאע אל-יהוד. המפקד הגיע, המתפללים לא היו מוכנים לקבל את הכרעת האימאם יחיא, ולכן נסגר בית הכנסת למשך שנתיים. בית הכנסת נפתח מחדש לאחר שנתיים, כאשר הוא מחולק בקיר באמצעו, שליש מבית הכנסת לדרדעים בראשות יוסף צאלח ושני שלישים לעיקשים. מארי יוסף קארה מארי סלימאן קארה מארי סלימאן צאלח מארי סאלם חבשוש הרב אהרן חמדי הרב אברהם צדוק יחיאל נחשון, בתי כנסת בצנעא (מאות י"ח-י"ט), הוצאת האגודה לטיפוח חברה ותרבות, נתניה ה'תש"ס (2000), עמודים 103–104 יחיאל נחשון, בתי כנסת בצנעא (מאות י"ח-י"ט), הוצאת האגודה לטיפוח חברה ותרבות, נתניה ה'תש"ס (2000), עמודים 103–104 הרב שלום סעדיה גמליאל, פקודי תימן – מס החסות בתימן, הוצאת מכון שלום לשבטי ישורון, ירושלים ה'תשמ"ב (1982), עמודים 165–166 יחיאל חבשוש, שני המאורות, הוצאת משפחת חבשוש, תל אביב ה'תשמ"ז (1987), עמוד 339 חיים צדוק, באהלי תימן, דפוס ד. בן-נון, תל אביב ה'תשמ"א (1980), עמוד 292
לואיס אסבדו

לואיס מיגל אָסֶבֶדוֹ טָבָּארֶס (בספרדית: Luis Miguel Acevedo Tabárez; נולד ב-5 באוקטובר 1996) הוא כדורגלן אורוגוואי המשחק בעמדת החלוץ בדאנוביו. אסבדו נולד במונטווידאו שבאורוגוואי. אחיו, ניקולאס, גם הוא כדורגלן. הוא החל לשחק כדורגל במחלקת הנוער של סרו, וב-7 בפברואר 2019 עבר לפניארול. באפריל 2021 הושאל לדאנוביו מהליגה האורוגוואית השנייה עד לתום דצמבר 2021. לואיס אסבדו, באתר Transfermarkt לואיס אסבדו, באתר Soccerway לואיס אסבדו, באתר FootballDatabase.eu "Nicolás Acevedo - 10 Things To Know". נבדק ב-27 ביולי 2020. {{cite web}}: (עזרה) "Uruguay – L. Acevedo – Profile with news, career statistics and history – Soccerway". int.soccerway.com. נבדק ב-9 במרץ 2019. {{cite web}}: (עזרה) El sueño de Luis Acevedo que se gestó en dos ruedas y hoy disfruta, ovaciondigital.com.uy, 28 February 2019 ערך זה הוא קצרמר בנושא כדורגלנים ובנושא אורוגוואי. אתם מוזמנים לתרום לוויקיפדיה ולהרחיב אותו.
ההפיכה בגינאה (2021)

ההפיכה בגינאה התרחשה ב-5 בספטמבר 2021 בגינאה, ובמהלכה הודח הנשיא אלפה קונדה ונאסר על ידי הצבא בראשות מאמאדי דומבויה, שהשתלט על המדינה. צבא גינאה פרסם סרטון ובו נראה קונדה שבוי בידיי אנשי צבא, לאחר חילופי אש והתפרעות של כוחות חמושים בעיר הבירה קונאקרי. מפקד הכוחות המיוחדים, מאמאדי דומבויה, הופיע בתשדיר מיוחד שהשתלט על ערוץ הטלוויזיה הממלכתי בו הוא הודיע על השעית החוקה ופרוק הממשלה. לאחר כמה עשורים של שלטון סמכותני בגינאה, היה קונדה המנהיג הראשון שנבחר במדינה באופן דמוקרטי. במהלך כהונתו, צמחה כלכלתה של גינאה באופן ניכר, רבות הודות למשאביה הטבעיים, אולם אזרחי המדינה לא חשו בצמיחה באופן משמעותי. בשנת 2020, שינה קונדה את החוקה החדשה של גינאה באמצעות משאל עם במטרה לאפשר לעצמו לכהן קדנציה שלישית. השינוי זכה לגינויים וביקורות בחברה הגינאית, מה שגרם להפגנות נרחבות במהלך 2019–2020, וכן לחוסר יציבות פוליטית. במהלך שנתו האחרונה בתפקיד נאבק קונדה במחאות ובמועמדי האופוזיציה, ורבים מהם נאסרו וחלקם אף נפטרו בשבי, זאת לצד משבר כלכלי חריף ועליית מחיריהם של מוצרים בסיסיים. באוגוסט 2021, בניסיון להגדיל את קופת המדינה, הכריזה גינאה על העלאת המס וקיצצה בתקציבי המשטרה והצבא. עם זאת, הממשלה נקטה במהלכים מעוררי התנגדות, כדוגמת הגדלת תקציב לשכת הנשיא והאסיפה הלאומית. ב־1 באוקטובר 2021 הושבע מאמאדי דומבויה כנשיא זמני. ההפיכה החלה בבוקר 5 בספטמבר, כאשר הכוחות המזוינים של הרפובליקה של גינאה הקיפו את ארמון הנשיא והשביתו את פעילות הממשלה. לאחר קרב יריות עם כוחות תומכי הממשלה, המורדים בראשותו של דומבויה לקחו את קונדה כבן ערובה, הודיעו על פירוק הממשלה המכהנת בראשות איברהימה קאסורי פופאנה וביטול החוקה. הפוליטיקאים המקומיים נמנעו מהתבטאות בנוגע להפיכה ולא התנגדו או תמכו בה נחרצות, בעוד שההפיכה זכתה לגינויים והסתייגויות כמעט אוניברסליות מצד מדינות העולם, שקראו להפסיק את ההפיכה, לשחרר את האסירים ולהחזיר את היציבות הדמוקרטית על כנה. מדיה וקבצים בנושא ההפיכה בגינאה בוויקישיתוף Elite Guinea army unit says it has toppled president, Reuters, ‏6 בספטמבר 2021 (באנגלית) Guinée : quatre choses à savoir sur le référendum constitutionnel reporté qui a plongé le pays dans une nouvelle impasse politique, Franceinfo, ‏1 במרץ 2020 (בצרפתית) Elite Guinea army unit say they dissolved the government and the constitution of the West African country, CNBC, ‏5 בספטמבר 2021 (באנגלית)
שמורת אור כוכבים

שמורת אור כוכבים (באנגלית: Dark-sky preserve (בראשי תיבות DSP) או dark-sky reserve, בתרגום חופשי: שמורת שמיים כהים) היא אזור, המקיף בדרך כלל פארק או מצפה כוכבים, בעל זיהום אור מלאכותי מצומצם. בדרך כלל, מטרתה של שמורת אור הכוכבים היא קידום תחום האסטרונומיה. מדיה וקבצים בנושא שמורת אור כוכבים בוויקישיתוף "שמורת אור כוכבים" בינלאומית: התואר החדש של מכתש רמון, באתר ynet, 26 בספטמבר 2017
ניקולאס אסבדו

ניקולאס בריאן אָסֶבֶדוֹ טָבָּארֶס (בספרדית: Nicolás Brian Acevedo Tabárez; נולד ב-14 באפריל 1999) הוא כדורגלן אורוגוואי המשחק בעמדת הקשר בניו יורק סיטי. אסבדו נולד במונטווידאו שבאורוגוואי. אחיו, לואיס, גם הוא כדורגלן. הוא החל לשחק כדורגל במחלקת הנוער של ליברפול, וב-14 באוקטובר 2018 ערך את הופעת הבכורה שלו במדי הקבוצה הבוגרת בניצחון 2–1 על דפנסור ספורטינג. ב-2 במרץ 2020 עבר לניו יורק סיטי מה-MLS. אסבדו ייצג את הנבחרת הצעירה של אורוגוואי באליפות דרום אמריקה בכדורגל עד גיל 20 ובגביע העולם בכדורגל עד גיל 20. מדיה וקבצים בנושא ניקולאס אסבדו בוויקישיתוף ניקולאס אסבדו, באתר Transfermarkt ניקולאס אסבדו, באתר Soccerway ניקולאס אסבדו, באתר FootballDatabase.eu "Nicolás Acevedo - 10 Things To Know". נבדק ב-27 ביולי 2020. {{cite web}}: (עזרה) "Liverpool vs. Defensor Sporting - 14 October 2018". נבדק ב-27 ביולי 2020. {{cite web}}: (עזרה) "NYCFC Permanently Acquires Nicolás Acevedo From Uruguayan Club Liverpool F.C." נבדק ב-27 ביולי 2020. {{cite web}}: (עזרה) "16 - Nicolás Acevedo - AUF". נבדק ב-28 ביולי 2020. {{cite web}}: (עזרה) ערך זה הוא קצרמר בנושא כדורגלנים ובנושא אורוגוואי. אתם מוזמנים לתרום לוויקיפדיה ולהרחיב אותו.
עטלף כותפות פרנקוט

עטלף כותפות פרנקוט (שם מדעי: Epomops franqueti) הוא מין של עטלף מהסוג עטלף כותפות מדומה החי באפריקה הטרופית במדינות: אנגולה, בנין, קמרון, הרפובליקה המרכז-אפריקאית, הרפובליקה הדמוקרטית של קונגו, הרפובליקה של קונגו, חוף השנהב, גאנה, ניגריה, רואנדה, דרום סודאן, טנזניה, טוגו, גבון, אוגנדה, זמביה ונראה שגם בגינאה המשוונית. עטלף כותפות פרנקוט חי ביערות יבשים סובטרופיים או טרופיים, יערות מנגרובים סובטרופיים או טרופיים, ביצות סובטרופיות או טרופיות, סוואנה יבשה ויער גשם טרופי כמו אגן הקונגו. עטלף כותפות פרנקוט תואר לראשונה בידי החוקר רוברט פ. טומס בשנת 1860 על ידי דגימה שנלקחה מגבון. אורך הראש והגוף של עטלף זה עד 18 סנטימטרים וצבעו חום, צבע הכותפות צהוב וצבע הבטן לבן. לזכר הבוגר יש תיבת קול שנועדה לתקשר עם עטלפים אחרים מבני מינו. אפשר לשמוע את קריאות העטלף עד למרחק של קילומטר אחד. עטלף כותפות פרנקוט ניזון כמו קרוביו מפירות, צוף פרחים ועלי כותרת. העטלף משמיע רעשים בעת האכילה. המורפולוגיה של הגולגולת מותאמת לחילוץ עיסת פרי ומיץ: העטלף מכניס את הפרי בשלמותו לפה בסיוע הידיים ואחת מהרגליים, ואז מנקב אותו בו זמנית עם הטוחנות והניבים ולוחץ אותו בחוזקה עם הלשון על הרכסים המשוננים בחיך העליון; בדרך זו, העטלף סוחט את המיץ עד תום ולאחר מכן בולע את העיסה הרכה. לאחר כמה סחיטות, נותרת בפה עיסת סיבים בצורת גלולה שאותה העטלף יורק החוצה. עצים שעליהם המין יושן מזוהים לעיתים קרובות בזכות מסה גדולה של גלולות יבשות שזרוקות על האדמה סביבו. תקופת ההיריון של עטלף כותפות פרנקוט נמשכת עד חצי שנה ובסופה נולד וולד יחיד במשקל 20 גרמים. יש שתי עונות רבייה מדי שנה, וההמלטות מקבילות לעונות הגשמים. במהלך עונת הרבייה, הזכרים מתקבצים בזירת חיזור ומנסים להרשים את הנקבה במצג משולב של קול, ריח ואותות חזותיים. הם זוקפים מעלה את הכותפות הלבנות שלהם ומפיצים דרכם ריח עז לכל עבר, נוסף על השמעת שירי חיזור רמים שנשמעים כמו קריאות עורב ועשויים להימשך מספר שעות במהלכם מופקים אלפי קריאות רעשניות שנשמעות למרחק קילומטר וחצי. ההיריון נמשך 6 חודשים והגור יונק מאימו במשך 3 חודשים. הנקבות מגיעות לבגרות בגיל 6 חודשים והזכרים בגיל 11 חודשים. תוחלת החיים 21–30 שנים. עטלף כותפות פרנקוט מסווג על ידי הרשימה האדומה של IUCN במצב השימור ללא חשש בשל אוכלוסייה גדולה ונוכחות באזורים מוגנים רבים. מדיה וקבצים בנושא עטלף כותפות פרנקוט בוויקישיתוף עטלף כותפות פרנקוט, באתר ITIS (באנגלית) עטלף כותפות פרנקוט, באתר NCBI (באנגלית) עטלף כותפות פרנקוט, באתר האנציקלופדיה של החיים (באנגלית) עטלף כותפות פרנקוט, באתר GBIF (באנגלית) עטלף כותפות פרנקוט באתר הרשימה האדומה של IUCN
חיזוי מבנה החלבון

בביוכימיה, חיזוי מבנה החלבון הוא היכולת להסיק את המבנה התלת־ממדי של חלבון מרצף חומצות האמינו שלו. כלומר ניבוי המבנה השניוני והשלישוני שלו מהמבנה הראשוני. חיזוי המבנה שונה מהבעיה ההפוכה של עיצוב חלבונים. חיזוי מבנה החלבונים הוא אחת מהבעיות הפתוחות החשובות ביותר בביוכימיה, ואחת המטרות החשובות ביותר אותן מנסה לפתור הביולוגיה החישובית; לפתרון הבעיה יש חשיבות רבה ברפואה (למשל בעיצוב תרופות) וביוטכנולוגיה (למשל בעיצוב אנזימים חדשים). הכלים לפתרון הבעיה כוללים מחשבי על, וחישוב מבוזר קהילתי, הכוללים אלגוריתמים משוכללים. החל משנת 1994, ביצועי השיטות הנוכחיות לפתרון הבעיה, מוערכות אחת לשנה בניסוי CASP (הערכה קריטית של טכניקות לחיזוי מבנה החלבון). הערכה רציפה של שרתי האינטרנט לחיזוי מבנה החלבון מבוצעת על ידי הפרויקט הקהילתי CAMEO3D. Rosetta@home - חישוב מבוזר קהילתי בו משתתפים מעל מיליון מתנדבים לפתרון בעיית חיזוי מבנה החלבון. ביולוגיה מבנית#היררכיית המבנה של המקרומולקולה קיפול חלבונים World Community Grid - עוד פרויקט העוזר בחישוב מבוזר קהילתי למציאת מבנה החלבון. AlphaFold ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
דניס אוליברה

דניס סזאר אוליברה לימה (בספרדית: Denis César Olivera Lima; נולד ב-5 באוקטובר 1996) הוא כדורגלן אורוגוואי המשחק בעמדת החלוץ והקיצוני בויה אספנולה. אוליברה שיחק במונטבידאו, אורוגוואי, במחלקת הנוער של מועדון דאנוביו, ולאחר מכן הצטרף לקבוצה הבוגרת של המועדון, עמה שיחק גם בגביע הליברטדורס. בינואר 2020 הצטרף לפניארול, וב-24 באפריל 2021 הושאל לוויה אספנולה מליגת העל האורוגוואית עד לתום העונה. בסיום ההשאלה, החל מינואר 2022 אוליברה חזר לסגל של דאנוביו. דניס אוליברה, באתר Transfermarkt דניס אוליברה, באתר Soccerway דניס אוליברה, באתר WorldFootball.net דניס אוליברה, באתר FootballDatabase.eu El Observador, Denis Olivera: estuvo por dejar el fútbol y le reza a la virgen de Lourdes, El Observador "Uruguay – D. Olivera – Profile with news, career statistics and history – Soccerway". int.soccerway.com. נבדק ב-28 במרץ 2020. {{cite web}}: (עזרה) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניס אוליברה".
September Song

"September Song" הוא סינגל של הזמר האנגלי ג'ייפי קופר. הסינגל, שיצא, על ידי איילנד רקורדס, ב-16 בספטמבר 2016, נמצא בתוך אלבום האולפן הראשון שלו, Raised Under Grey Skies‏. נכון לספטמבר 2021, הסינגל הושמע למעלה מ-477 מיליון פעמים בספוטיפיי. הווידאו קליפ של הסינגל יצא לראשונה ליוטיוב ב-28 בנובמבר 2016. נכון לספטמבר 2021, הווידאו קליפ נצפה למעלה מ-70 מיליון פעמים. ב-9 במרץ 2018, הוציא הזמרת האירית, נדין קויל (אנ') גרסת כיסוי לשיר. השיר נמצא במיני-אלבומה הראשון, Nadine.‏ מידע על היצירה "September Song" באתר מיוזיק בריינז גרסאות נוספות ל"September Song" באתר SecondHandSongs www.prettygooddigital.com. "JP Cooper | Artists | Island Records". Island Records (באנגלית אמריקאית). ארכיון מ-2017-07-06. נבדק ב-2017-02-26. September Song, ארכיון מ-2021-05-13, נבדק ב-2021-09-09 JP Cooper - September Song, ארכיון מ-2021-05-23, נבדק ב-2021-09-09 Nadine Coyle - September Song (Lyric Video), ארכיון מ-2021-09-04, נבדק ב-2021-09-09
חצי האי קולה

חצי האי קולה (ברוסית: Кольский полуостров) הוא חצי אי בצפון רוסיה, במחוז מורמנסק. חצי האי גובל בים ברנץ מצפון, ובים הלבן ממזרח ומדרום. שטחו 100,000 קמ"ר, ומשתרעים בו שני רכסי הרים: הרי חיביני והרי לובוזרו (Ловозёрские тундры), המגיעים לגובה של 1,200 ו-1,120 מטר, בהתאמה. חצי האי קולה עשיר מאוד במחצבים כברזל, אלומיניום, נציץ, טיטניום ואבנים יקרות. בקרבת הגבול הנורווגי קדחה רוסיה את הקידוח העמוק ביותר לקרום כדור הארץ למטרות מחקר: עומקו 12,262 מטר. בחצי האי מצויה עיר הנמל החשובה מורמנסק, שהיא בסיס של הצי הצפוני הרוסי. מפרץ קולה מוביל ממנה צפונה אל הים הפתוח. מצר קילדין גרון הים הלבן מדיה וקבצים בנושא חצי האי קולה בוויקישיתוף חצי האי קולה, באתר אנציקלופדיה בריטניקה (באנגלית) במאי 2008 שברה חברת טרנסאושן (Transocean) את שיא הקידוחים הארוך ביותר כאשר קדחה עבור מארסק לאורך 12,289 מ' (extended reach drilling) בשדה שאהין (حقل الشاهين) הימי של קטר. ערך זה הוא קצרמר בנושא גאוגרפיה של רוסיה. אתם מוזמנים לתרום לוויקיפדיה ולהרחיב אותו.
מתיאס דה לוס סנטוס

האם התכוונתם ל... מתיאס דה לוס סנטוס – בלם כדורגל אורוגוואי מתיאס דה לוס סנטוס – קשר כדורגל אורוגוואי